**เอกสารจัดสรรงบประมาณโครงการวิจัยทุนสนับสนุนงานมูลฐาน (Fundamental Fund)**

**ประจำปีงบประมาณ พ.ศ. 2568**

**เลขที่ FF68/………………………**

**ฉบับที่ 2**

.......................................................................

ตามที่มหาวิทยาลัยเทคโนโลยีราชมงคลอีสาน ได้พิจารณาจัดสรรงบประมาณโครงการวิจัย ทุนสนับสนุนงานมูลฐาน (Fundamental Fund) ประจำปีงบประมาณ พ.ศ. 2568 ให้กับ (นาย/นาง/นางสาว)....................... ตำแหน่งทางวิชาการ (ถ้ามี) ............................สัดส่วน.......% หมายเลขบัตรประจำตัวประชาชน................ สังกัดคณะ.............................................. มหาวิทยาลัยเทคโนโลยีราชมงคลอีสาน นครราชสีมา ตั้งอยู่ (ระบุที่อยู่ตามบัตรประชาชน) เลขที่ ถนน .....................ตำบล................ อำเภอ จังหวัด รหัสไปรษณีย์ โทรศัพท์มือถือ E-mail เป็นผู้ลงนาม ซึ่งในเอกสารฉบับนี้เรียกว่า “นักวิจัย” โดยมีมหาวิทยาลัยเทคโนโลยีราชมงคลอีสาน นครราชสีมา เป็นหน่วยดำเนินงานในการบริหารจัดการโครงการวิจัยทุนสนับสนุนงานมูลฐาน (Fundamental Fund) ประจำปีงบประมาณ พ.ศ. 2568 ซึ่งในเอกสารฉบับนี้เรียกว่า “หน่วยงาน” และนักวิจัยรับรองที่จะดำเนินการดังต่อไปนี้

**ข้อ 1** หน่วยงานพิจารณาจัดสรรงบประมาณโครงการวิจัยทุนสนับสนุนงานมูลฐาน (Fundamental Fund) ประจำปีงบประมาณ พ.ศ. 2568 ให้กับนักวิจัยเพื่อทำวิจัยเรื่อง

ชื่อโครงการ (ภาษาไทย) (ระบุชื่อโครงการ) .

(ภาษาอังกฤษ) (ระบุชื่อโครงการ) .

งบประมาณ ( ตัวอักษร )   
โดยมีระยะเวลาดำเนินการ....6....เดือน.....-.....วัน ตั้งแต่วันที่....1....เดือน....ตุลาคม....พ.ศ. ....2568....ถึงวันที่ ....31....เดือน...มีนาคม....พ.ศ. ..2569....โดยในโครงการวิจัยนี้ มีนักวิจัยร่วม จำนวน คน ประกอบด้วย **(ระบุเฉพาะนักวิจัยร่วม ไม่นับรวมหัวหน้าโครงการวิจัย)**

1.1 (นาย/นาง/นางสาว)....................... ตำแหน่งทางวิชาการ (ถ้ามี) ............................สัดส่วน.......% หมายเลขบัตรประจำตัวประชาชน................ สังกัดคณะ.............................................. มหาวิทยาลัยเทคโนโลยีราชมงคลอีสาน นครราชสีมา ตั้งอยู่ (ระบุที่อยู่ตามบัตรประชาชน) เลขที่ ถนน ................ ตำบล อำเภอ จังหวัด รหัสไปรษณีย์ โทรศัพท์มือถือ E-mail......................

1.2 (นาย/นาง/นางสาว)....................... ตำแหน่งทางวิชาการ (ถ้ามี) ............................สัดส่วน.......% หมายเลขบัตรประจำตัวประชาชน................ สังกัดคณะ.............................................. มหาวิทยาลัยเทคโนโลยีราชมงคลอีสาน นครราชสีมา ตั้งอยู่ (ระบุที่อยู่ตามบัตรประชาชน) เลขที่ ถนน ................ ตำบล อำเภอ จังหวัด รหัสไปรษณีย์ โทรศัพท์มือถือ E-mail......................

**ข้อ 2** การเบิกจ่ายเงินอุดหนุนการวิจัย ให้เป็นไปตามเงื่อนไขของสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) และให้จ่ายเมื่อ สกสว. โอนเงินสนับสนุนมาให้กับหน่วยงาน โดยให้เป็นไปตามระเบียบมหาวิทยาลัยเทคโนโลยีราชมงคลอีสาน ว่าด้วยการบริหารงานวิจัย พ.ศ. 2553 ซึ่งหน่วยงานจะจ่ายเงินให้กับนักวิจัยเป็นงวด ๆ โดยจะแบ่งเป็น 3 งวด มีรายละเอียด ดังนี้

2.1 งวดแรก ให้จ่ายเงินจำนวน........... บาท (…ตัวอักษร…) เมื่อนักวิจัยกรอกแผนการดำเนินงานวิจัย และแผนการใช้จ่ายงบประมาณในระบบสารสนเทศสำหรับบริหารงานวิจัย ให้ครบถ้วนสมบูรณ์

2.2งวดที่สอง ให้จ่ายเงินจำนวน........... บาท (…ตัวอักษร…) เมื่อนักวิจัยส่งรายงานความก้าวหน้าโครงการวิจัยและได้รับการตรวจสอบจากคณะกรรมการติดตามและประเมินผลโครงการวิจัยแล้ว รวมถึงกรอกข้อมูลรายงานความก้าวหน้าในระบบสารสนเทศสำหรับบริหารงานวิจัยตามที่หน่วยงานแจ้งให้เรียบร้อย และหน่วยงานทรงไว้ซึ่งสิทธิในการระงับการจ่ายเงินงวดที่สอง แก่นักวิจัยโดยจะพิจารณาจากการประเมินผลของคณะกรรมการติดตามและประเมินผลโครงการวิจัย

2.3 งวดที่สาม ให้จ่ายเงินจำนวน........... บาท (…ตัวอักษร…) เมื่อนักวิจัยส่งรายงานวิจัยฉบับสมบูรณ์พร้อมส่งมอบผลผลิตที่ได้จากการวิจัย โดยการส่งรายงานวิจัยฉบับสมบูรณ์ต้องแนบหลักฐานอย่างน้อยการส่งบทความวิจัยหรือบทความวิชาการเพื่อพิจารณาตีพิมพ์ (submission) หรือได้รับเลขคำขอการจดทะเบียนทรัพย์สินทางปัญญา หรือหนังสือขอจัดแสดงนิทรรศการงานสร้างสรรค์ตามหลักเกณฑ์การเผยแพร่ผลงานวิจัยที่กำหนดในประกาศมหาวิทยาลัยเทคโนโลยีราชมงคลอีสาน เรื่อง การเผยแพร่ผลงานวิจัย พ.ศ. 2564 ลงวันที่ 10 กันยายน 2564

ทั้งนี้ นักวิจัยจะต้องดำเนินการตามข้อ 2.3 ให้แล้วเสร็จภายในกำหนดระยะเวลาอย่างน้อย 45 วัน ก่อนสิ้นสุดระยะเวลาการดำเนินงานโครงการ และต้องดำเนินการปิดโครงการในระบบสารสนเทศสำหรับการบริหารงานวิจัยตามที่หน่วยงานแจ้งด้วย

กรณีที่ สกสว. ยังไม่ได้โอนเงินสนับสนุนมาให้กับหน่วยงาน นักวิจัยต้องดำเนินการสำรองจ่ายเงินในการทำวิจัยไปก่อนด้วยการทำบันทึกขออนุมัติสำรองจ่ายเงิน และเมื่อได้รับอนุมัติแล้ว นักวิจัยสามารถซื้อสินค้า/บริการ ตามกระบวนการของระเบียบจัดซื้อ จัดจ้าง เพื่อให้สามารถดำเนินโครงการวิจัย และปิดโครงการในระบบสารสนเทศสำหรับการบริหารงานวิจัยได้

**ข้อ 3** นักวิจัยต้องใช้จ่ายเงินอุดหนุนการวิจัยที่ได้รับตามหลักเกณฑ์และเงื่อนไขที่กำหนดไว้ในเอกสารจัดสรรงบประมาณโครงการวิจัยทุนสนับสนุนงานมูลฐาน (Fundamental Fund) ประจำปีงบประมาณ   
พ.ศ. 2568 และระเบียบมหาวิทยาลัยเทคโนโลยีราชมงคลอีสาน ว่าด้วยการบริหารงานวิจัย พ.ศ. 2553

**ข้อ 4** นักวิจัยต้องดำเนินการวิจัยตามโครงการทันที นับแต่วันที่ระบุไว้ในข้อ 1 หากนักวิจัยมิได้เริ่มดำเนินการภายใน 45 วัน นับจากวันดังกล่าว หน่วยงานมีสิทธิขอเลิกข้อตกลงการให้ทุน

นักวิจัยจะต้องดำเนินการวิจัยตามวิธีการที่กำหนดไว้ในข้อเสนอโครงการวิจัย หากเกิดปัญหาอุปสรรค นักวิจัยไม่สามารถดำเนินการวิจัยได้ หรือมีความจำเป็นจะต้องแก้ไขเปลี่ยนแปลงหัวหน้าโครงการ ผู้ร่วมโครงการ แผนงานหรือวิธีการใด ๆ นักวิจัยต้องเสนอให้หน่วยงานทราบเพื่อพิจารณาแก้ไขเปลี่ยนแปลงภายในกำหนดเวลา 30 วัน นับแต่วันทราบสาเหตุ

กรณีที่มีเหตุแห่งความจำเป็น ทำให้ไม่สามารถดำเนินการวิจัยภายใน 45 วัน นับจากวันที่ระบุในข้อ 1 ของข้อตกลงการให้ทุนหรือไม่สามารถดำเนินการวิจัยตามระยะเวลาที่กำหนดไว้ ให้อยู่ในดุลยพินิจของผู้ให้ทุน

กรณีนักวิจัยไม่สามารถดำเนินการวิจัยตามโครงการวิจัย ให้แล้วเสร็จภายในระยะเวลาที่กำหนด ตามข้อ 1 นักวิจัยต้องชี้แจงเหตุผล สภาพปัญหา และระบุระยะเวลาที่ขออนุมัติขยายเวลาซึ่งไม่เกินวันทำการสุดท้ายของปีงบประมาณถัดไป

**ข้อ 5** กรณีนักวิจัยประสงค์จะขอยุบเลิกโครงการวิจัย ให้ทำรายงานสรุปผลการดำเนินการจนถึงวันที่หยุดดำเนินการ และสรุปยอดจำนวนเงินที่รับไป และจำนวนเงินที่จ่ายไปแล้วทั้งสิ้นพร้อมแจ้งเหตุผลปัญหา อุปสรรค ที่ไม่อาจดำเนินการโครงการต่อไปได้ให้หน่วยงานต้นสังกัดได้ทราบภายใน 15 วัน นับจากวันที่หยุดดำเนินโครงการ

หากหน่วยงานพิจารณาเห็นว่า การขอยุบเลิกโครงการของนักวิจัยไม่มีเหตุผลอันสมควร นักวิจัยต้องนำหลักฐานการจ่ายเงิน พร้อมครุภัณฑ์ ที่ดิน สิ่งก่อสร้าง และดอกผล (ถ้ามี) ส่งคืนหน่วยงานภายใน 15 วันนับแต่วันที่ได้รับแจ้งผลการพิจารณาจากหน่วยงาน เว้นแต่หน่วยงานเห็นว่าปัญหาอุปสรรคในการขอยุบเลิกโครงการมีเหตุผลอันสมควร ให้นักวิจัยคืนเฉพาะเงินส่วนที่รับไปแล้วและยังไม่ได้จ่ายนับแต่วันขอยุบเลิกโครงการ พร้อมครุภัณฑ์ ที่ดิน สิ่งก่อสร้าง และดอกผล (ถ้ามี) แก่หน่วยงาน

**ข้อ 6** นักวิจัยจะต้องปฏิบัติตามหลักเกณฑ์ที่กำหนดไว้ในระเบียบมหาวิทยาลัยเทคโนโลยี ราชมงคลอีสาน ว่าด้วยการบริหารงานวิจัย พ.ศ. 2553 ประกอบกับประกาศมหาวิทยาลัยเทคโนโลยีราชมงคลอีสาน เรื่อง การเผยแพร่ผลงานวิจัย พ.ศ. 2564 ลงวันที่ 10 กันยายน 2564 รวมถึงประกาศต่าง ๆ ที่เกี่ยวข้องกับการดำเนินโครงการวิจัย แนวทางการปฏิบัติตามคู่มือการทำวิจัย มหาวิทยาลัยเทคโนโลยีราชมงคลอีสาน รวมถึงหลักเกณฑ์และแนวทางปฏิบัติของสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.)

ทั้งนี้หากนักวิจัยไม่สามารถปฏิบัติตามระเบียบฯ ประกาศฯ และแนวทางปฏิบัติตามคู่มือการวิจัยที่เกี่ยวข้องได้ หน่วยงานจะสงวนสิทธิ์ในการเสนอขอรับทุนวิจัยของนักวิจัย สำหรับประเภททุน ดังนี้

1. ทุนสนับสนุนงานวิจัยหรืองานสร้างสรรค์ที่มหาวิทยาลัยจัดสรรเงินจากภายในมหาวิทยาลัย
2. ทุนสนับสนุนงานมูลฐาน (Fundamental Fund)

**ข้อ 7** ครุภัณฑ์ หรือสิ่งก่อสร้างที่ได้รับการอนุมัติ จัดหาเพื่อใช้ในโครงการวิจัย เมื่อดำเนินการจัดหาเรียบร้อยแล้ว นักวิจัยต้องแจ้งรายละเอียดรายการ มูลค่าที่จัดหา วัน เดือน ปี ที่ได้มาต่อหัวหน้าเจ้าหน้าที่พัสดุ  
เพื่อควบคุมตามระเบียบสำนักนายกรัฐมนตรีว่าด้วยพัสดุ และเมื่อสิ้นสุด การดำเนินงานโครงการวิจัยแล้ว นักวิจัยต้องส่งมอบครุภัณฑ์หรือสิ่งก่อสร้างให้หน่วยงานต้นสังกัด เพื่อใช้ประโยชน์ต่อไป

**ข้อ 8** นักวิจัยพร้อมที่จะให้หน่วยงานหรือผู้แทนของหน่วยงานเข้าติดตามความก้าวหน้าในการดำเนินโครงการวิจัยได้ตามแผนและระยะเวลาที่หน่วยงานกำหนด

**ข้อ 9** หากนักวิจัยมีความจำเป็นต้องเปลี่ยนแปลง (เพิ่ม-ลด) รายการค่าใช้จ่ายภายใต้หมวดต่าง ๆ หรือการขอขยายระยะเวลาดำเนินการวิจัย (กรณีแหล่งทุนแจ้งให้ขยายเวลาได้) หรือรายละเอียดอื่นใดที่เป็นสาระสำคัญในโครงการ นักวิจัยจะต้องทำคำเสนอขออนุมัติพร้อมชี้แจงเหตุผลเสนอหน่วยงาน และหน่วยงานจะต้องแจ้งผลกลับให้นักวิจัยทราบ

**ข้อ 10** ผลงานวิจัยและนวัตกรรม ตลอดจนสิทธิในทรัพย์สินทางปัญญาและสิทธิอื่นใดในผลงานวิจัยและนวัตกรรมที่เกิดขึ้น **ให้ตกเป็นของมหาวิทยาลัย**

**ข้อ 11** ในการเปิดเผย เผยแพร่ หรือสาธิตแก่สาธารณชน ซึ่งข่าวสาร ข้อมูล หรือผลงาน รวมถึงกิตติกรรมประกาศในรายงานวิจัยฉบับสมบูรณ์ นักวิจัยจะต้องกล่าวอ้างหรือระบุข้อความด้วยว่า “โครงการวิจัยเรื่อง ………ระบุชื่อโครงการวิจัย……… ตามคำรับรองการปฏิบัติตามเงื่อนไขของการอนุมัติงบประมาณโครงการวิจัยทุนสนับสนุนงานมูลฐาน (Fundamental Fund) ประจำปีงบประมาณ พ.ศ. 2568 เลขที่ FF68/ .............…...........…….” ได้รับการสนับสนุนจากกองทุนส่งเสริมวิทยาศาสตร์ วิจัยและนวัตกรรม” หรือภาษาอังกฤษว่า “This research project is supported by Science Research and Innovation Fund. Agreement No. FF68/.............…...........…….” และในรายงานวิจัยฉบับสมบูรณ์ นักวิจัยจะต้องระบุข้อความ “ความเห็นในรายงานผลการวิจัยเป็นของนักวิจัย หน่วยงานไม่จำเป็นต้องเห็นด้วยเสมอไป” และนำส่งสำเนาของสิ่งพิมพ์ที่ได้โฆษณาเผยแพร่ให้หน่วยงาน จำนวน 1 ชุดด้วย

**ข้อ 12** การสื่อสารหรือเผยแพร่ผลงานของโครงการ ในรูปแบบใด ๆ ก็ตาม นักวิจัยจะต้องอ้างอิงกองทุนส่งเสริมวิทยาศาสตร์ วิจัยและนวัตกรรมทุกครั้งที่มีการจัดกิจกรรมหรือเผยแพร่ผลงาน โดยใช้ชื่อ “กองทุนส่งเสริมวิทยาศาสตร์ วิจัยและนวัตกรรม หรือ กองทุนส่งเสริม ววน.” เช่น โครงการวิจัย  
เรื่อง ………….ระบุชื่อโครงการวิจัย........……… ตามคำรับรองการปฏิบัติตามเงื่อนไขของการอนุมัติงบประมาณโครงการวิจัยทุนสนับสนุนงานมูลฐาน (Fundamental Fund) ประจำปีงบประมาณ พ.ศ. 2568 เลขที่ FF68/ .............…...........……. ได้รับการสนับสนุนจากกองทุนส่งเสริมวิทยาศาสตร์ วิจัยและนวัตกรรม” พร้อมทั้งใส่ตราสัญลักษณ์ของกองทุนส่งเสริม ววน. และตราสัญลักษณ์ของหน่วยงานที่เกี่ยวข้อง และนำส่งสำเนาของสิ่งพิมพ์ที่ได้โฆษณาเผยแพร่ให้หน่วยงาน จำนวน 1 ชุดด้วย

**ข้อ 13** เมื่อผู้ให้ทุนร้องขอข้อมูลใด ๆ ที่เกี่ยวข้องเพื่อประโยชน์ต่อการดำเนินโครงการ และการรายงานผลการดำเนินงานให้แหล่งทุนทราบ ผู้รับทุนต้องส่งมอบข้อมูลให้กับผู้ให้ทุนอย่างไม่มีเงื่อนไข